《寄上范蜀公二首 其二》
宋代·冯山

拱极星文动少微，西南风物重光辉。平生亲友倾心望，共庆功名毕手归。

车马欢声传里巷，松楸佳气杂烟霏。长卿儿戏扬雄拙，未足公前较是非。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。